SET ปิดลบเล็กน้อย 0.59 จุด หลังไร้ปัจจัยหนุน แนะจับตา GDP สหรัฐฯ-ตัวเลขส่งออกไทยงวดพ.ย.62
SET ปิดลบเล็กน้อย 0.59 จุด หลังไร้ปัจจัยหนุน แนะจับตา GDP สหรัฐฯ-ตัวเลขส่งออกไทยงวดพ.ย.62 โดยดัชนีปิดตลาดวันนี้ที่ระดับ 1,572.92 จุด ลบ 0.59 จุด หรือ 0.04% มูลค่าการซื้อขาย 5.49 หมื่นล้านบาท
20 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,572.92 จุด ลบ 0.59 จุด หรือ 0.04% มูลค่าการซื้อขาย 5.49 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ออกด้านข้าง คล้ายตลาดต่างประเทศ โดยตลาดหุ้นในภูมิภาคเอเชียก็แกว่งไซด์เวย์ออกด้านข้างในกรอบแคบ เช่นเดียวกับตลาดในยุโรปที่เทรดบ่ายนี้แกว่งแคบ เนื่องจากตลาดฯไม่มีประเด็นบวกใหม่เข้ามา ประกอบกับตลาดบ้านเราก็ปรับตัวขึ้นไปราว 25 จุดในช่วง 2 วันที่ผ่านมาแล้ว
นอกจากนี้ เมื่อวานนี้กลุ่มพอร์ตโบรกเกอร์ได้ซื้อสุทธิจำนวนมาก ทำให้กลัวกันว่าโบรกเกอร์มีโอกาสขายได้ในระยะถัดไป เพราะปกติแล้วโบรกเกอร์จะซื้อแล้วไม่ถือลงทุนนาน
อย่างไรก็ดี คืนนี้ให้ติดตามตัวเลข GDP ของสหรัฐฯงวดไตรมาส 3/62 ที่จะประกาศเป็นครั้งสุดท้าย และในวันที่ 23 ธ.ค.ให้ติดตามตัวเลขส่งออกของไทยงวดเดือนพฤศจิกายน
สำหรับแนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯคงจะแกว่ง Sideway ถึง Sideway up ได้เล็กน้อย โดยมีแนวรับ 1,560 จุด ส่วนแนวต้าน 1,580-1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย 2,807.21  ล้านบาท ปิดที่  75.00  บาท  เพิ่มขึ้น 1.50 บาท
PTT    มูลค่าการซื้อขาย 2,635.59  ล้านบาท ปิดที่  44.50  บาท  เพิ่มขึ้น 0.25 บาท
BBL    มูลค่าการซื้อขาย 1,861.71  ล้านบาท ปิดที่ 158.00  บาท  ลดลง  1.00 บาท
ADVANC มูลค่าการซื้อขาย 1,680.68  ล้านบาท ปิดที่ 216.00  บาท  ลดลง  4.00 บาท
SCC    มูลค่าการซื้อขาย 1,602.57  ล้านบาท ปิดที่ 395.00  บาท  เพิ่มขึ้น 9.00 บาท
 
ตลาดหุ้นเอเชีย
